నోరుజారిన హార్దిక్ పాండ్య, కేఎల్ రాహుల్ సస్పెండ్..!
వాస్తవానికి కేఎల్ రాహుల్ స్థానంలో కర్ణాటక బ్యాట్స్‌మెన్ మయాంక్ అగర్వాల్‌కి తొలుత ఛాన్స్ ఇవ్వాలని సెలక్టర్లు నిర్ణయించారు. కానీ.. అతను గాయపడి ఉండటంతో చివరి నిమిషంలో శుభమన్‌గిల్‌కి ఆ అవకాశం దక్కింది. అండర్-19 ప్రపంచకప్‌లో అద్భుతంగా రాణించిన శుభ్‌మన్ గిల్.. ఆ టోర్నీలో 63, 90 నాటౌట్, 86, 102 నాటౌట్, 31 పరుగులతో మిడిలార్డర్‌లో సత్తాచాటాడు. విజయ్ శంకర్‌ కూడా ఇటీవల దేశవాళీ క్రికెట్ మెరుగ్గా ఆడుతుంటంతో.. అతనికీ ఛాన్స్ ఇచ్చారు. విజయ్ శంకర్ ఇప్పటికే భారత్ జట్టు తరఫున టీ20 మ్యాచ్‌లు ఆడగా.. శుభమన్‌కి ఇదే తొలి అవకాశం..!
సిడ్నీ వేదికగా శుక్రవారం ముగిసిన తొలి వన్డేలో 34 పరుగుల తేడాతో ఆస్ట్రేలియాతో చేతిలో ఓడిన భారత్.. అడిలైడ్‌ వేదికగా మంగళవారం రెండో వన్డే, ఆ తర్వాత మెల్‌బోర్న్ వేదికగా శుక్రవారం మూడో వన్డే ఆడనుంది. అనంతరం జనవరి 23 నుంచి న్యూజిలాండ్‌ పర్యటనలో ఐదు వన్డేలు, మూడు టీ20ల సిరీస్‌లో తలపడనుంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.